Объектілік модуль

Объектілік модуль (Объектный модуль; object module) — алғашқы модульді компиляциялаудың нәтижесі болып табылатын программалық модуль. Объектілік модуль байланыстар редакторы көмегімен басқа объектілік модульмен бірігуге дайын машиналық командалар тізбегі болып табылады Объектілік модуль берілген программалау жүйесі тілінің операторлары арқылы алғашқы модульде сипатталған әрекеттерді машиналық командалармен дәл жүзеге асырады. Әдетте, объектілік модуль салыстырмалы адрестерде орындалады және орын ауыстырушылық қасиеттерін иеленеді. Егер объектілік модуль байланыстарды редакциялауды қажет етпесе және жүктеу мен атқаруға дайын аяқталған программаны ұсынса, онда ол жүктейтін модуль болып табылады. Объектілік модульге аудару керек емес және олар байланыстар редакторы арқылы тікелей өңделетін болғандықтан, машина уақытын және компьютер жадын үнемдеу мақсатында онда көптеген бағыныңқы программалар мен басқа программаларда жиі пайдаланылатын программалық модульдер программалар кітапханаларында объектілік модуль түрінде сақталады.
Қазақ тілі терминдерінің салалық ғылыми түсіндірме сөздігі: Информатика және компьютерлік техника / Жалпы редакциясын басқарған түсіндірме сөздіктер топтамасын шығару жөніндегі ғылыми-баспа бағдарламасының ғылыми жетекшісі, педагогика ғылымдарының докторы, профессор, Қазақстан Республикасы Мемлекеттік сыйлығының лауреаты А.Қ.Құсайынов.  – Алматы: «Мектеп» баспасы» ЖАҚ, 2002 жыл. – 456 бет. ISBN 5-7667-8284-5
Дереккөздер

Санат:Ақпараттану
Санат:Компьютерлік техника